cyanic-selkie/wikianc huggingface dataset:
Ranskan kieli
Taivutus
Ranskan verbit voidaan jakaa kolmeen konjugaatioon eli taivutusluokkaan. I konjugaatioon kuuluvat säännölliset -er-loppuiset verbit (pois lukien aller). II konjugaatioon kuuluvat säännölliset -ir-loppuiset verbit. Kaikki muut verbit, mukaan lukien epäsäännölliset, kuuluvat III konjugaatioon.
Seuraavassa esimerkiksi säännöllisen I konjugaation verbin parler 'puhua' taivutus:
Numeraalit
Ranskan kielen kardinaalilukusanat ovat taipumattomia. Luvut 70:stä eteenpäin muodostetaan Ranskassa puhutussa ranskassa erikoiseen tapaan. Luvut 70–79 ilmaistaan sanomalla 60, 10–19 (esimerkiksi luku 75 on soixante-quinze eli ”kuusikymmentä-viisitoista”). Luvut 80–99 ilmaistaan luvulla quatre-vingt (kahdeksankymmentä, kirjaimellisesti neljä-kaksikymmentä) ja 1–19. Sveitsissä ja Belgiassa sanotaan septante (70) ja nonante (90). Sveitsinranskassa luku 80 on huitante.
Sana million (miljoona) ja sitä suurempien lukujen nimitykset ovat ranskassa substantiiveja ja taipuvat monikossa.
Järjestysluvut muodostetaan useimmiten lisäämällä lukusanan perään -ième, ja ne taipuvat suvun mukaan. Tärkeitä poikkeuksia ovat neuvième eli yhdeksäs (ei *neufième), cinquième eli viides (ei *cinqième) ja e-loppuiset numeraalit, joiden e-pääte katoaa järjestysluvuissa, esim. trentième eli kolmaskymmenes (eikä *trenteième).
Lauseoppi
Ranskan perussanajärjestys on SVO, eli subjekti-verbi-objekti.
Sivulauseita voidaan yhdistää lukuisilla konjunktioilla tai relatiivipronomineilla, que (mitä, jota), qui (kuka, mikä), où (jossa, jonne, josta) tai dont (jonka).
Murteet
Ranskassa on puhutussa kielessä suuria alueellisia eroja. Standardiranska perustuu Pohjois-Ranskassa puhuttuun ranskaan. Eroja Pohjois-Ranskan ja Etelä-Ranskan välillä on muun muassa Pohjois-Ranskan uvulaarinen r ja muun muassa espanjan, katalaanin ja oksitaanin vaikutus Etelä-Ranskaan. Meriahven on pohjoisessa bar, kun etelässä se on taas loup de mer.
Alueellinen vaihtelu
Ranskan suuren ja maailmanlaajuisen puhuma-alueen vuoksi sillä on lukuisia alueellisia variantteja. Ranskan standardikieltä kuitenkin ymmärretään kaikkialla, koska esim. kouluissa opetettu ranska perustuu sille. Periaatteessa jokaisella ranskankielisellä maalla on kuitenkin omat erikoispiirteensä, joiden avulla puhujan tunnistaa tulevan tietyltä alueelta.
Belgia
Belgiassa puhuttuun ranskaan vaikuttavat Belgian muut viralliset kielet: hollanti ja saksa. Tästä syystä Belgian ranskassa esiintyy paljon sellaisia sanoja, jotka kuulostavat Ranskassa asuvan korvaan oudoilta. Yksi tärkeä ero Belgian ja Ranskan varianttien välillä on em. lukusanat 70 (septante) ja 90 (nonante). Muutamia Belgiassa yleisesti käytössä olevia sanoja:
Le pei: äijä (pejoratiivinen)
Le pain français: patonki; ranskanleipä
Le pensionné: eläkeläinen (Ranskassa yleisempi on le retraité)
La chique: purukumi (Ranskassa yleisempi on le chewing-gum)
Myös ääntämyksessä on jonkin verran eroja. Belgiassa tehdään graafinen ero äänteen [ɛ] pituuden suhteen. Lyhyt äänne merkitään E ja pitkä AI/AÎ: esim. mettre ja maître lausutaan Belgiassa eri tavoin, kun taas Ranskassa nämä kaksi sanaa kuulostavat samoilta. Toinen tärkeä ääntämyksellinen ero on se, että Belgiassa ei ole puolivokaalia [ɥ], vaan se korvataan [y].
Performanssi
thumb|Performanssi Tokiossa. Performanssi (esitys, saavutus, suoritus, esiintyminen) on yleisön edessä esitettävä taide-esitys, joka voi noudattaa ennalta laadittua suunnitelmaa, syntyä esityshetkellä improvisaationa tai sisältää sekä suunniteltuja osia että improvisointia. Performanssi on multimediaa ja voi sisältää elementtejä tai muistumia eri taidemuodoista. Performanssi kehitettiin 1960-luvulla ja sen tavoitteena on visuaalisen ja ajatuksellisen kokonaisuuden luominen.
Performanssi-sana yleistyi Suomessa 1980-luvulla, jolloin se korvasi aikaisemmin käytetyn happeningin. Performanssi on sekä taiteenala että eräs esityskeino, kuten videotaide tai installaatio. Performanssilla voidaan viitata myös mihin tahansa esitykseen.
Eläviä tauluja
Nykyajan performanssiksi kutsuttua ilmiötä edeltää pitkä esihistoria. Varhaisvaiheissaan performansseja olivat järjestetyt tai spontaanit, yleensä pienimuotoiset tapahtumat, joita esitettiin erilaisilla estradeilla, kodeissa tai kaduilla.
Keskiajalta alkaen alettiin jäljitellä kuninkaiden ja ylhäisön esiintuloja ja kunniakulkueita. Näistä syntyi tableaux vivant -esitysten traditio (ransk. tableau = taulu vivant = elävä, siis "elävä taulu"). Ne olivat aikansa monitaiteellisia kuvaelmia, joissa ajatuksena oli jäljitellä näyttelijöiden, yksinkertaisen pukujen ja tarpeiston avulla kuuluisia maalauksia ja veistoksia. Tableaux vivanteista tuli 1700-luvun Euroopassa suosittu hovien ja kotien yhteistoiminnan alue. Perinne jatkui esityksillä, joissa yhdistyivät maalaus- ja veistostaide, tanssi, näyttämötulkinta, puvustus ja lavastustaide, sekä myöhemmin valokuvaus ja elokuva. Perinne jatkui myös nykytaiteeseen, jossa näkyy silloin tällöin viittauksia tähän traditioon.
Futurismin synteettinen teatteri
Modernistisen performanssin alkuideat hahmoteltiin tässä Futuristisen synteettisen teatterin manifestissa. Futuristiseen performanssiin kuuluivat epäloogisuus, rinnakkaistoiminta, fotodynaamisuus, valokäsikirjoitus, virtuaaliset näyttelijät, "synteettinen teatteri" ja konekultti. Performanssi oli osa futuristien multimediaa, jonka he tiivistivät myös seuraavasti:
Cabaret Voltaire
thumb|Joseph Beuys luennoi Saksassa vuonna 1978. Modernismi toi osansa taide-esitysten traditioon. Sveitsiin ensimmäisen maailmansodan aikana emigroituneet taiteilijat kokoontuivat Cabaret Voltairessa, joka oli heidän kantakapakkansa. Siellä tapahtuneiden esitysten ideana oli kokonaistaideteos, joissa perustana oli eri taiteenlajien samanaikainen esittäminen. Dadaistien soiréeissa eli illanvietoissa esitettiin erilaisia esityksiä.
Happeningeja
Happeningit yleistyivät 1950-luvun lopulta. Happeningin alkuvaiheita Suomessa tutkinut Tiiu Koistinen mainitsee siitä seuraavaa:
Suomen ensimmäinen varsinainen happening oli 7. elokuuta 1963 Helsingissä järjestetty Street Piece, jonka järjestäjinä olivat Ken Dewey, Henrik Otto Donner ja Terry Riley.
Kuuluisaksi tuli Jyväskylän kesässä vuonna 1966 Taideteollisen oppilaitoksen opiskelijoiden järjestämä tapahtuma otsikolla Visuaalinen varietee. Sen järjestivät muun muassa Maria Laukka, Teemu Lipasti, Jorma Hautala, Timo Aarniala ja Olli Tamminen. Mukana oli myös M. A. Numminen ja yhtye Viisi vierasta miestä. Jyväskylän kesätapahtuman järjestäjät katsoivat tapahtuman rienaavan sukupuolikuria ja säädyllisyyttä. Popvärein somistetut fallospatsaat ja sukupuolivalistusoppaiden teksteihin perustuvat jenkat olivat liikaa tilaisuuden järjestäjille ja yliopistolle kutsuttiin poliisit, joiden avustamana kulttuuripäivien puheenjohtaja lopetti esitykset.
Eräs varhaisista performanssiryhmistä oli 1970-luvulla muun muassa taidenäyttelyiden avajaisissa kuvaelmilla ja lauluesityksillä yleisöä ilahduttanut Record Singers, johon kuuluivat Outi Heiskanen, Mirja Airas, Pekka Nevalainen ja Hannu Väisänen.
Performanssi tulee
Ars 83 taidenäyttelyssä oli kolme performanssia. Edellä mainittu ruotsalainen Pyramiderna-ryhmä ja länsiberliiniläisen Dieter Appeltin performanssi, jossa hän makasi liikkumatta kipsivedessä kahden ja puolen tunnin ajan kerrallaan. Jugoslaviassa syntyneen Marina Abramovićin ja saksalaisen Ulayn performanssissa Yli yön meren taiteilijat tuijottivat toisiaan pöydän ääressä.
Performanssitaiteilija Roi Vaara
thumb|John Court esiintyy performanssifestivaaleilla Göteborgissa vuonna 2006. Eräs kotimaassa ja ulkomailla tunnettu kokenut performanssitaiteilija on Roi Vaara, joka sai Ars Fennica -palkinnon vuonna 2005. Hän on tehnyt yli kaksikymmentä vuotta performansseja ja kertoo havainneensa uran alkuvaiheessa maalatessaan, että lopputulosta tärkeämpi on prosessi.
Saamastaan tunnustuksesta huolimatta Roi Vaara pitää performanssia Suomessa marginaalisena taidemuotona, jonka tuntee vain pieni, nykytaiteeseen perehtynyt yleisö. Taiteilijan mukaan performanssi ei esineellistä taidetta eikä teokselle jää vaihtoarvoa esityksen jälkeen.
Estrogeenireseptori
thumb|Malli estrogeenireseptori-α:n rakenteesta Estrogeenireseptori (ER) on reseptori johon estrogeenit kiinnittyvät. Estrogeenireseptorista on kaksi tyyppiä: tyyppi 1 (alfa) ja tyyppi 2 (beta). Tyypin 2 reseptori löydettiin vasta vuonna 1995. Selektiivisiä estrogeenireseptorin muuntelijoita (SERM) on kehitetty. Näitä käytetään lääkkeenä osteoporoosin hoitoon. Estrogeenireseptoreilla on vaikutus rintasyövän kehittymiseen. Noin 80 prosentissa rintasyöpäsoluista on estrogeenireseptoreita.
Punapääaratti
Punapääaratti (Psittacara erythrogenys) on eteläamerikkalainen papukaija, joka elää suppealla alueella Länsi-Ecuadorissa ja Luoteis-Perussa. René-Primevère Lesson kuvaili lajin holotyypin Guayaquilista 1844.
Joensuun seudun joukkoliikenne
Joensuun seudun joukkoliikenne, JOJO on Joensuun, Liperin ja Kontiolahden kuntien alueella toimiva seudullisen joukkoliikenteen viranomaisalue, jonka viranomaisena toimii seudullinen joukkoliikenne jaosto. Jaosto koostuu viidestä jäsenestä, joista kolme on joensuulaisia, yksi kontiolahtelainen ja yksi liperiläinen. JOJO aloitti toimintansa 1.1.2012, ja on osa valtakunnallista Waltti-järjestelmää. Kesäkuusta 2021 alkaen Joensuun kantakaupungin linjojen liikennöinnistä on vastannut Länsilinjat. Savo-Karjalan Linja vastaa edelleen Kontiolahden sisäisistä sekä Joensuun ja Kontiolahden välisistä vuoroista. Savonlinja puolestaan vastaa Joensuun ja Liperin sekä Joensuun ja Hammaslahden välisistä vuoroista.
Vuosina 2014–2021 (kesä) JOJO:n liikenteesta vastasivat Savo-Karjalan linja ja Savonlinja. Tätä aiemmin liikenteestä ovat vastanneet Lehtosen Liikenne ja muutaman linjan osalta Linja-Karjala, Pohjolan matka, Taksi ja linjaliikenne Mutanen, sekä Ilomantsin auto.
Joensuun seudun joukkoliikenteen reitit uudistuivat 7.6.2021. Uudistuksen myötä Joensuun seudun joukkoliikenne koostuu 23 paikallislinjasta, joista 11 on Joensuun kantakaupunkialueella liikennöiviä, kaksi Hammaslahteen liikennöiviä, kaksi Liperiin liikennöiviä ja kuusi Kontiolahteen tai Kontiolahdella liikennöiviä. Lisäksi JOJO vastaa koululaisliikenteeseen tarkoitetuista linjoista sekä Joensuun palveluliikenteestä eli Noutopoika-liikenteestä. Kaikki JOJO:n liikenne on linja-autoliikennettä.
Kantakaupungin linjat
*Ei kulje kesäaikataulun aikana
Kantakaupungin linjojen liikenteestä vastaa Länsilinjat.
Liperin ja Hammaslahden suunnat
Liperin ja Hammaslahden suuntien linjojen liikenteestä vastaa Savonlinja.
Kontiolahti ja Kontiolahden suunta
*Ei kulje kesäaikataulun aikana
Kontiolahden suunnan linjojen liikenteestä vastaa Savo-Karjalan Linja.
Koululaisliikenne
Koululaislinjat eivät kulje kesäaikataulun aikana.
Koululaisliikenteestä vastaa Savo-Karjalan Linja, sekä Savonlinja.
Noutopoika ja kutsutaksi
Joensuussa toimii perinteisten joukkoliikennepalvelujen ohella myös kutsuna toimivaa joukkoliikennettä, joka toimii ovelta-ovelle-periaatteella. Triviabussin palvelubussi Noutopoika on tarkoitettu kaikille joensuulaisille. Liikennettä varten Joensuun kantakaupunki on jaettu neljään liikennöintialueeseen, joilla kaksi Noutopoika-autoa liikkuvat tietyn löyhän aikataulun mukaisesti.
Asiointiliikenne on ovelta ovelle -joukkoliikennettä, jota kutsutaan myös kutsutaksiksi. Joensuussa asiointiliikenteitä toimii Kiihtelysvaarassa, Tuupovaarassa, Enossa ja Uimaharjussa.
Noutopoika-liikenteessä eivät ole käytössä City-vyöhykkeen ja Hilja-lippujen hinnat.
Historia
Joensuun seudun joukkoliikenne aloitti toimintansa 1. tammikuuta 2012. Nykyiset liikennöitsijät JOJO:lle valikoituivat marras–joulukuussa 2013 tehdyssä kolmiosaisessa kilpailutuksessa. Kilpailutuksen kohteet olivat kaupunkiliikenne, Liperi–Joensuu–Hammaslahti ja Joensuu–Kontiolahti.
JOJO liittyi osaksi kansallista Waltti-järjestelmää 1. lokakuuta 2014. Tosin vyöhykepohjainen hinnoittelu oli otettu käyttöön jo 1. heinäkuuta 2014. Samalla JOJO:n reiteille ja aikatauluille tehtiin suuri uudistus. Uudistuksessa mm. linjattiin suurin osa reiteistä kokonaan uudelleen ja poistettiin useilla linjoilla olleet silmukkamaiset reitit edestakaisilla. Uudistuksen jälkeen reittejä on muutettu vain vähän. Esimerkiksi linjaa 3 on jatkettu etelämmäs Vehkalahdesta.
Maksuvyöhykejako
JOJO kuului aiemmin ELY-keskuksen ylläpitämään Waltti-verkostoon. ELY-keskuksen Waltti-lippujen myynti JOJO:n alueella päättyi 6.6.2021, minkä jälkeen ne ollaan kokonaan korvattu JOJO Waltti -lipuilla. Laajenevalla JOJO Waltti -alueella jäljellä olevia kausilippuja voi kuitenkin vielä käyttää niiden kelpoisuuden ajan elokuun loppuun ja kortilla olevaa arvoa syyskuun loppuun asti. Varsinaisen JOJO-liikennealueen (tai "Joensuun työssäkäyntialueen") – johon kuuluuvat Joensuun, Kontiolahden ja Liperin vuorot (vyöhykkeet A, B ja C) – ulkopuolella on käytössä Matkahuollosta ja liikennöitsijältä ostettavat liput. Lisäksi JOJO:lla on oma City-vyöhykkeensä Joensuun keskusta-alueella, joka sisältyy A-vyöhykkeeseen, mutta jolle on myös oma kertalippunsa. Lippujen hinnat ja voimassaoloajat määräytyvät sen mukaan, kuinka monella vyöhykkeellä asiakas matkustaa.
JOJO:n vyöhykkeet kesän 2021 uudistusten jälkeen: * alue kuuluu varsinaisen JOJO-liikenteen piiriin.
Ihmisoikeudet Vietnamissa
Ihmisoikeudet Vietnamissa ovat kansainvälisten sopimusten ja Australian perustuslain määrittelemät jokaiselle ihmiskunnan jäsenelle yhtäläisesti kuuluvat oikeudet. YK:n mukaan ihmisoikeuksiin sisältyy muun muassa sananvapaus, liikkumisoikeus, uskonnonvapaus ja poliittinen vapaus.
Henkilökohtaiset vapausoikeudet
Vapausoikeuksia ovat muun muassa oikeus elämään, henkilökohtaiseen vapauteen ja koskemattomuuteen samoin kuin liikkumisvapaus, yksityiselämän suoja ja yhdistymisvapaus sekä omaisuuden suoja,
Vietnamissa on edelleen käytössä kuolemanrangaistus. Vuoden 2016 lakiuudistuksessa kuolemanrangaistuksen käyttöä vähennettiin, mutta sitä ei lakkautettu kokonaan.
Poliittiset oikeudet
Poliittisia oikeuksia ovat äänioikeus, sananvapaus, kokoontumisvapaus sekä yhdistymisvapaus. Tasa-arvo-oikeuksiin kuuluvat muun muassa rodullinen, sukupuolellinen ja uskonnollinen yhdenvertaisuus.
Human Rights Watch -järjestö kuvaili vuoden 2020 raportissaan, että yksipuoluevaltio rikkoi kaikkia poliittisia oikeuksia ja vapausoikeuksia kieltäessään toimintaa, joka voi olla haitaksi kommunistiselle puolueelle.
Yhdysvaltain ulkoministeriö on luonnehtinut vuonna 2004 Vietnamin ihmisoikeustilannetta huonoksi ja luetteli useita tapauksia. Raportin mukaan viranomaiset rajoittavat puhe-, paino-, kokoontumis- ja yhdistymisvapautta.
Virallisesti maassa on uskonnonvapaus, ja se hyväksyy buddhalaisuuden, roomalaiskatolisen kirkon, protestanttisuuden, Hoa Haon, Cao Dain ja islamin. Muut uskonnolliset ryhmät ja jotkut hyväksyttyjenkin haarat ovat kuitenkin joutuneet vainon kohteiksi. Lisäksi viranomaiset pitävät kiinni hyväksyttyjen ryhmien papiston valvonnasta muun muassa hyväksymällä nimitykset, kansallisen yhtenäisyyden nimissä. Montagnardin etnisen ryhmän 20 000–30 000 jäsentä kokoontui huhtikuussa 2004 mielenosoitukseen vaatimaan perinteisiä keskiylämaan alueiden palauttamista ja lopettamaan uskonnon tukahduttamispyrkimykset. Human Rights Watch sanoo, että tapahtumien yhteydessä satoja mielenosoittajia loukkaantui ja ainakin kymmenen kuoli viranomaisten ja mielenosoittajien välisissä kahakoissa. Hallituksen mukaan montagnardien tavoitteena olisi itsenäisen valtion luominen.
Valtion harjoittaman sorron vuoksi on syntynyt ihmisoikeusjärjestöjä, joita tukee Thich Nhat Hanhin perustama Vietnamin Yhdistynyt buddhalainen seurakunta. Buddhalaismunkki Thích Quảng Độlle myönnettiin tämän vuoksi Thorolf Rafton muistopalkinto 21. syyskuuta pitkäaikaisesta työstä Vietnamin demokratian hyväksi. Hän on ollut vankilassa useita kertoja, yhteensä 25 vuotta ihmisoikeusponnistelujensa vuoksi. Muita tunnettuja nykyisiä ja entisiä poliittisia vankeja ovat Pham Hong Son, Nguyen Khac Toan, Nguyen Van Ly, Phan Van Ban, Nguyen Chi Thien ja Nguyen Van Dai.
Vietnamin kommunistinen puolue jousti vuonna 2006 sananvapauden puolesta syntyneen painostuksen edessä, jolloin syntyi oppositioliikkeitä, maanalaisia sanomalehtiä, ihmisoikeusryhmiä ja Ryhmä 8406, joka vaatii demokratiaa. Lisäksi syntyi kaksi ammattiyhdistysliikettä, jotka syyttivät puoluetta siitä, että viljelysmaiden takavarikoinnilla ihmisiä on pakotettu ilmaiseksi työvoimaksi teollisuuden palvelukseen. Puhkesi lakkoja, joiden jälkeen palkkoja korotettiin mutta "kumouksellisia elementtejä" vangittiin Human Rights Watchin mukaan satoja. Tilanne jatkuu samanlaisena, sillä tammikuussa 2010 useita henkilöitä tuomittiin jopa 16 vuoden vankeusrangaistuksiin. Pham Thanh Nghien sai neljän vuoden tuomion.
Merkittävä vietnamilainen juristi Le Cong Dinh pidätettiin 2009 syytettynä kumouksellisesta toiminnasta hänen puolustettuaan rauhallista poliittista muutosta. Hän oli vuosia aikaisemmin toiminut menestyksekkäästi valtion puolesta yhdysvaltalaisia kalankasvattajia vastaan.
Savior
Savior on australialaisräppäri Iggy Azalean kappale, jolla vierailee myös yhdysvaltalaisräppäri Quavo. Kappaleen ovat sanoittaneet Azalea, Quavo, Verse Simmonds, Akil King, Myjah Veira, Kyle Owens, Ian Devaney, Lisa Stansfield, Andy Morris, Cirkut ja Dr. Luke. Kappaleen tuotannosta vastasivat puolestaan Cirkut, Manhun Glow ja Luke. Kappaleen julkaisi Island Records singlenä 2. helmikuuta 2018. Kappale sisältää interpolaation Lisa Stansfieldin vuonna 1989 julkaistusta kappaleesta "All Around the World".
Saranpaul
Saranpaul (, mansiksi Саранпāвыл) on taajama ja maalaiskunta Berjozovon piirin länsiosissa Uralvuoriston itälaidalla, Hanti-Mansian autonomisen piirikunnan länsiosissa Venäjällä. Saranpaul sijaitsee Obin sivujoki Severnaja Sosvan sivuhaaran Ljapinin varrella.
Saranpaulin kylä on Berjozovon piirin Saranpaulin maalaiskunnan keskus. Alueella asuu manseja. Saranpaulin maalaiskunnassa asui vuoden 2010 väestönlaskennan aikaan 3 856 henkeä. Saranpaulin kylän jälkeen maalaiskunnan seuraavaksi suurin asutuskeskus on Sosvan taajama Severnaja Sosvan pääuoman varrella. Kunnassa on myös pienempiä kyliä.
Kunnan alueella toimii muun muassa pieni titaniittikaivos, kansantieteellinen museoalue Naiortyr Maa (Sosvan taajamassa) ja sääasema (asemakoodi 23527).
Tieyhteydet ovat puutteelliset; kesäaikaan jokea pitkin ja helikopterikyytien avulla pidetään tarvittaessa yhteyksiä kaupunkeihin. Maalaiskunnan saavutettavuus ja taloudellinen merkitys saattaa muuttua merkittävästi lähitulevaisuudessa. Vuonna 2008 hyväksytyn Venäjän rautateiden pitkänajan strategiaohjelman mukaan Uralvuoriston pohjoisosan itäpuolitse rakennetaan vuoteen 2030 mennessä uusi rahtiliikennettä palveleva rautatieyhteys. Se kulkisi reitillä Jamalin Nenetsian Salehard– Hanti-Mansian Berjozovon piirin Saranpaul– Sverdlovskin alueen Ivdelin kaupunkipiirin Polunotšnoje.
Kroneckerin delta
Kroneckerin delta (\delta_{ij}) on Leopold Kroneckerin mukaan nimetty matemaattinen kahden muuttujan, yleensä kokonaislukumuuttujan funktio, jonka arvo on 1, jos molemmat muuttujat ovat yhtä suuria, muutoin 0. Niinpä esimerkiksi, mutta. Kroneckerin delta käsitetään yleensä pikemminkin lyhennysmerkinnäksi kuin varsinaiseksi funktioksi.
Kroneckerin delta ilmaistaan tavanomaisesti yhtälöllä
Toisinaan käytetään myös yhden muuttujan Kroneckerin deltaa, \delta_i:
Kroneckerin deltaa käytetään monilla matematiikan aloilla, etenkin lineaarialgebrassa sekä myös signaalinkäsittelyssä.
Kroneckerin deltan ominaisuuksia
Jos kokonaislukujen joukko käsitetään mitta-avaruudeksi, jossa alkioiden lukumäärä ilmaisee osajoukon mitan, tämä yhtälö on analoginen Diracin deltafunktion kanssa, jolle määritelmän mukaan pätee:
Diracin deltafunktio onkin saanut nimensä tämän analogian perusteella.
Kroneckerin delta lineaarialgebrassa
Lineaarialgebrassa yksikkömatriisi on matriisi, jonka päälävistäjällä kaikki luvut ovat ykkösiä, muualla nollia:
Näin ollen matriisin i:nnellä rivillä j:nnessä sarakkeessa oleva alkio I_{ij} on 1, jos i = j, muutoin 0, toisin sanoen se on aina sama kuin Kroneckerin delta \delta_{ij}. Tämä matriisi voidaankin kirjoittaa lyhyesti muotoon ,
missä n on matriisin sarakkeiden ja samalla rivien lukumäärä.
Integraaliesityksiä
Funktioteoreettisessa residylaskennassa on muutamia tärkeitä integraaleja, joiden arvo voidaan aina ilmaista Kroneckerin deltan avulla. Tällainen on erityisesti seuraava:
missä integrointi on suoritettu vastapäivään kompleksitason origon ympäri. Tämä voidaan yhtäpitävästi esittää myös seuraavasti:
mikä vastaa kompleksitason kiertoa origon ympäri.
Määritelmän laajennus
Samaan tapaan voidaan määritellä myös useamman lukuparin (i_n, j_n) Kroneckerin delta seuraavasti:
Tämä on 1, jos vain jos jokaisessa lukuparissa (i_n, j_n on ''in = jn, muutoin 0.
Digitaalinen signaalinkäsittely
Kroneckerin deltaa käytetään myös digitaalisessa signaalinkäsittelyssä, jossa se käsitetään kokonaislukujen joukossa \mathbb{Z} määritellyksi funktioksi
Kroneckerin deltasta käytetään signaalinkäsittelyssä myös nimitystä impulssi tai yksikköimpulssi.
Signaalinkäsittelyssä käytetään joko Kroneckerin deltaa tai Diracin deltafunktiota riippuen siitä, onko signaali jatkuva vai diskreetti. Niinpä merkintää \delta(t)\, käytetään jatkuvien signaalien yhteydessä, kun taas argumentteja i, j, k, l, m ja n käytetään diskreeteille impulsseille. Toinen yleinen käytäntö on merkitä diskreettiä jonoja hakasuluilla: \delta[n]\,.
Orange Mali
175px|thumb|Orangen logo. Orange Mali on vuonna 2003 perustettu malilainen tietoliikenneyhtiö. Se on ranskalaisen Orangen hallitseman senegalilaisen Sonatelin tytäryhtiö. Vuoteen 2006 saakka yhtiön nimi oli Ikatel.
Orange Mali tarjoaa matkapuhelin-, Internet- ja mobiilimaksupalveluita. Vuoden 2016 lopussa sen verkko kattoi noin 95 % maan väestöstä ja 46 % pinta-alasta. Yhtiöllä oli 11,3 miljoonaa asiakasta, joista yli 99 prosentilla on prepaid-liittymä. Vuonna 2010 alkaneella Orange Money -maksupalvelulla oli 3,5 miljoonaa ja Internet-laajakaistapalvelulla lähes 191 000 asiakasta.
Yhtiön osuus Malin mobiilimarkkinoista oli 64,8 % vuonna 2016. Sen kilpailijoita ovat Maroc Télécom -ryhmään kuuluva Sotelma/Malitel ja Planor-Monaco Télécom International -konsernin Alpha Télécommunication Mali. Orange on ainoa operaattori Malissa, jolla on 4G-verkko.
Bergenin merenkulkumuseo
Bergenin merenkulkumuseo on Norjan Bergenissä sijaitseva vesiliikenteeseen keskittynyt museo. Se on perustettu vuonna 1921 ja on kuulunut Bergenin museoon vuodesta 1927 alkaen. Vuodesta 1962 alkaen museo on toiminut omassa rakennuksessaan, joka on Per Griegin suunnittelema.
Kokoelmissa on esimerkiksi laivojen malleja, keskiajan laivojen kappaleita, vanhoja karttoja ja lokikirjoja sekä rakennuspiirustuksia 1700- ja 1800-luvuilta. Lisäksi museoon kuuluu arkisto ja kirjasto.
Jimmy DeGrasso
Jimmy DeGrasso (s. 16. maaliskuuta 1963 Bethlehem, Pennsylvania, Yhdysvallat) on yhdysvaltalainen rumpali. Hän korvasi Nick Menzan Megadethissä. Nykyään DeGrasso soittaa F5:ssa.
Luettelo Kefeuksen tähdistön tähdistä
Luettelo Kefeuksen tähtikuvion tähdistä.
Taulukon sarakkeissa käytetyt lyhenteet:
Late fragments
Late fragments on Aku Louhimiehen ohjaama lyhytelokuva vuodelta 2009. Elokuvassa nainen haluaa vielä kerran tavata entisen rakastettunsa. Tapahtumaympäristönä on Rooma, jossa se on kuvattu. Henkilöinä ovat lisäksi miehen italialainen vaimo ja lapset.
Elokuva on saaneet aiheensa Raymond Carverin runosta, ja dialogiltaan ja tapahtumiltaan niukka elokuva on kriitikon mukaan itsekin kuin runo tai minimalistinen novelli.
Elokuvaa ei ole juuri esitetty, mutta Yle TV1 esitti sen 16. toukokuuta 2011 Uusi kino -sarjassa.
Möller
Möller tai Møller on muun muassa seuraavien henkilöiden sukunimi:
Nukkevaimo
Nukkevaimo (Baby Doll) on Elia Kazanin ohjaama yhdysvaltalainen draamaelokuva vuodelta 1956. Sen on virallisesti käsikirjoittanut Tennessee Williams oman näytelmänsä 27 Wagons Full of Cotton pohjalta, mutta ohjaaja Kazan on sanonut kirjoittaneensa siitä valtaosan itse Williamsin oltua sitoutunut elokuvahankkeeseen vain löyhästi. Kazan itse luonnehti elokuvaa mustaksi komediaksi. Se kertoo kahden kilpailevan puuvillanjalostajan taisteluista liike- ja naisasioissaan, ja kolmiodraaman pääosia esittävät Karl Malden, Carroll Baker ja Eli Wallach. Elokuva aiheutti suurta kohua seksuaalisuuden suorasukaisella käsittelyllään.
Juoni
Archie Lee Meigham (Malden) on velkaantunut ja alkoholisoitunut puuvillanpuhdistamon omistaja Yhdysvaltojen Mississippin osavaltiossa. Hänen teini-ikäinen vaimonsa Baby Doll (Baker) uhkaa jättää hänet ja muuttaa kaupunkiin. Kilpailevan yrittäjän Silva Vacarron (Wallach) tehtaalla syttyy tulipalo, josta hän epäilee Meighamia. Tilanteen kehittyessä hänestä tulee myös Baby Dollin uusi ihastus.
Vastaanotto
Brittiläinen The Times sanoi tuoreeltaan Nukkevaimon olevan ”mahdollisesti likaisin amerikkalainen teatterielokuva, jota on koskaan laillisesti esitetty”. Elokuva teki Carroll Bakeristä aikansa seksisymbolin ja vei Hollywoodin elokuvakerrontaa rohkeampaan suuntaan.
Helsingin Sanomien Mikael Fränti luonnehti Nukkevaimoa vuonna 1994 aistillisen hämmentäväksi alistamisen, rappion ja tuhon kuvaukseksi ja sanoi Kazanin ohjaustyötä täydelliseksi.
The New York Timesin kriitikot valitsivat Nukkevaimon vuonna 2004 yhdeksi kaikkien aikojen tuhannesta parhaasta elokuvasta maailmassa.
Sinipääaratti
Sinipääaratti (Psittacara acuticaudatus) on eteläamerikkalainen papukaija, joka elää hyvin laajalla alueella Koillis-Kolumbiasta ja Pohjois-Venezuelasta läpi keskisen Etelä-Amerikan aina Paraguayhin ja Pohjois-Argentiinaan saakka. Uruguaysta se on mahdollisesti hävinnyt. Lajista tunnetaan viisi alalajia. Louis Jean Pierre Vieillot kuvaili lajin holotyypin Paraguaysta 1818.
Southaven
Southaven on kaupunki DeSoton piirikunnassa, Mississippin osavaltiossa, Yhdysvalloissa. Kaupungin väkiluku oli vuoden väestönlaskennassa 48 982. Kaupungin pormestarina toimii nykyisin republikaanisen puoleen Darren Musselwhite.
Ryhmä 8406
Ryhmä 8406 on Vietnamin demokraattisia uudistuksia ajavien vietnamilaisten puolueiden ja ryhmien liittoutuma. Se on laatinut Vietnamin vapauden ja demokratian julkilausuman vuonna 2006 (Khối 8406 Tuyên Ngôn Tự Do Dân Chủ Cho Việt Nam 2006) ja on nimetty tämän julkilausuman julkaisupäivän 8. huhtikuuta 2006 mukaan. Sen allekirjoittajina oli alkun perin 118 toisinajattelijaa, jotka vaativat monipuoluejärjestelmää. Tukijoiden määrä on myöhemmin kasvanut tuhansiin, ja mukana on merkittävä roomalaiskatolinen pappi Nguyễn Văn Lý, joka tuomittiin kahdeksan vuoden vankeusrangaistukseen ryhmän tukemisesta.
Tiia Törmälä
Tiia Törmälä (s. 13. lokakuuta 1990 Rovaniemi) on suomalainen kivääriampuja. Hän edustaa Rauman Seudun Urheiluampujia.
Aiheesta muualla
Profiili
Termiittiaratti
Termiittiaratti (Eupsittula canicularis) on keskiamerikkalainen papukaija. Se elää Meksikossa ja Keski-Amerikan Tyynenmeren puoleisella osalla Costa Rican länsiosiin saakka. Carl von Linné kuvaili lajin holotyypin Costa Ricasta saadusta näytteestä 1758.
Elizabeth Franz
Elizabeth Franz (s. 18. kesäkuuta 1941) on yhdysvaltalainen näyttelijä. Hän syntyi Akronissa, Ohiossa.
Franz voitti Tony-palkinnon Linda Lomanin roolista Kauppamatkustajan kuolemassa 1999, ja hänellä on ollut kaksi epäonnistunutta ehdokkuutta. Hän on voittanut lisäksi Obien.
Franz, joka on myös televisio- ja elokuvanäyttelijä, on ollut ehdolla Emmy-palkinnon saajaksi vuonna 2000. Hän oli naimisissa kollegansa Ed Binnsin kanssa vuodesta 1983 tämän kuolemaan 1990.
Hodynka
Hodynka tarkoittaa seuraavia:
Galaktinoli
Galaktinoli (C12H22O11) on disakkarideihin kuuluva orgaaninen yhdiste. Galaktinolin rakenteessa on glykosidinen sidos inositolin ja galaktoosin välillä. Galaktinolia esiintyy useissa kasveissa.
Biosynteesi ja biologinen rooli
Galaktinolia esiintyy useissa kasveissa, runsaasti muun muassa hernekasvien siemenissä. Ensimmäisen kerran tämä disakkaridi eristettiin sokerijuurikkaasta. Galaktinolia kasvit muodostavat galaktinolisyntaasientsyymin katalysoimana. Galaktinolisyntaasi on glykosyylitransferaaseihin kuuluva entsyymi ja muodostaa galaktinolia inositolista ja UDP-galaktoosista. Entsyymi vaatii toimiakseen mangaani-ioneja.
Galaktinoli toimii kasveissa muiden oligosakkaridien esiasteena, ja kasvit hyödyntävät sitä galaktoosiyksiköiden liittämiseen muihin sokereihin. Näitä reaktioita katalysoivat eräät glykosyylitransferaasit. Esimerkiksi galaktinolin ja sakkaroosin välisessä reaktiossa muodostuu raffinoosia, ja raffinoosin ja galaktinolin välisessä reaktiossa muodostuu stakyoosia. Galaktinoli voi myös toimia kasveissa hapettumisesta aiheutuvilta soluvaurioilta suojaavana yhdisteenä, koska se reagoi happiradikaalien kanssa.
Tim Heed
Tim Heed (s. 27. tammikuuta 1991 Göteborg, Ruotsi) on ruotsalainen jääkiekkopuolustaja, joka pelaa Sveitsin pääsarja National League-joukkue HC Ambrì-Piottassa. Heed on pelityyliltään hyökkäävä puolustaja. Hän on pelannut juniorina myös hyökkääjänä. Heed laukoo oikealta.
Seuraura
Heed on Södertälje SK:n kasvatti. Hän voitti kaudella 2009–2010 J20 SuperElitin puolustajien pistepörssin tehoilla 8+29=37. Heed debytoi samalla kaudella myös Södertäljen Elitserien-joukkueessa, jossa hän teki 27 runkosarjaottelussa tehot 1+9=10 sekä kymmenessä Kvalserien ottelussa neljä syöttöpistettä. Huhtikuussa 2010 Heed teki vuoden mittaisen jatkosopimuksen joukkueen kanssa.
Anaheim Ducks varasi Heedin viidennellä kierroksella 132. pelaajana NHL:n varaustilaisuudessa 2010. Kauden 2010–2011 kynnyksellä Södertälje lainasi hänet sarjatasoa alemmas HockeyAllsvenskan-joukkue Växjö Lakersiin, jossa Heed pelasi suurimman osan kaudestaan. Hän oli joukkueen tehokkain puolustaja tehtyään 29 runkosarjaottelussa tehot 3+20=23, mutta Heed palasi kauden päätteeksi Elitserieniin nousseesta Lakersista kevätkaudella kuitenkin loppukaudeksi Södertäljeen, joka vuorostaan putosi kauden päätteeksi Allsvenskaniin.
Kaudeksi 2011–2012 Heed siirtyi vuoden mittaisella sopimuksella Allsvenskan-joukkue Malmö Redhawksiin. Hän voitti tehoilla 4+26=31 koko sarjan puolustajien syöttöpörssin ja sijoittui puolustajien pistepörssissä toiseksi edellään vain Rögle BK:n Daniel Sondell.
Toukokuussa 2012 Heed teki kolmivuotisen tulokassopimuksen Anaheim Ducksin kanssa. Hän teki reilua kuukautta aiemmin kaksivuotisen sopimuksen vuotta aiemmin Elitserieniin nousseen Växjö Lakersin kanssa, jossa Heed jatkoi kuitenkin lainalla Ducksista kaudella 2012–2013. Hän jäi Lakersissa kuitenkin vähälle peliajalle. Heed pelasi joukkueessa kymmenen ottelua, kunnes hänet lainattiin marraskuussa 2012 loppukaudeksi lainalle sarjatasoa alemmas VIK Västerås HK:hon. Joukkue eteni Kvalserieniin, mutta jäi kuitenkin ilman sarjanousua.
Kaudeksi 2013–2014 Heed siirtyi kaksivuotisella sopimuksella Skellefteå AIK:hon. Ennen tätä hänen sopimuksensa Ducksin purettiin, sillä Heed halusi jatkaa uraansa Ruotsissa. Hän voitti kauden päätteeksi Ruotsin-mestaruuden. Kaudella 2014–2015 Heed teki läpimurtonsa SHL:ssä ja hän oli pelipaikastaan huolimatta Skellefteån paras pistemies ja syöttäjä tehoilla 10+27=37. Heed jakoi koko liigan puolustajien maalipörssin voiton kolmen muun pelaajan kanssa ja sijoittui puolustajien pistepörssissä toiseksi edellään vain Växjö Lakersin Cory Murphy. Hän oli myös kevään 2015 pudotuspelien tehokkain puolustaja tehoilla 2+9=11. Heed voitti kauden päätteeksi SHL-hopeaa ja hänet palkittiin liigan parhaana puolustajana Salming Trophylla. Tammikuussa 2015 Heed teki kaksivuotisen jatkosopimuksen Skellefteån kanssa. Kauden 2015–2016 päätteeksi hän voitti SHL-hopeaa.
Toukokuussa 2016 Heed teki vuoden mittaisen, kaksisuuntaisen ja 775 000 dollarin arvoisen NHL-sopimuksen San Jose Sharksin kanssa. Hän aloitti kauden 2016–2017 AHL-joukkue San Jose Barracudan vahvuudessa. Heed teki NHL-debyyttinsä Sharksissa 11. tammikuuta 2017 vieraissa Calgary Flamesia vastaan. Hän sai ottelussa jääaikaa 16.29 minuuttia.
Maajoukkueura
Heed on pelannut Ruotsin A-maajoukkueessa kolme ottelua tehden yhden maalin. Hän teki A-maajoukkuedebyyttinsä Euro Hockey Tourin ensimmäisessä kaksoismaaottelussa 6. helmikuuta 2015 Västeråsissa Suomea vastaan, mutta ottelu kuitenkin keskeytyi jään pettämisen vuoksi, joten virallisen debyyttinsä Heed teki seuraavassa ottelussa 8. helmikuuta 2015 Tukholman Globenissa Suomea vastaan. Ensimmäisen A-maajoukkuemaalinsa hän teki 13. helmikuuta 2016 Tukholman Hovetissa ylivoimalla Suomea vastaan.
Heed on pelannut myös 12 nuorten maaottelua.
Muuta
Tim Heed on toisen polven puolustaja Ruotsin pääsarjassa. Hänen isänsä Jonas Heed pelasi yli 300 Elitserien-ottelua.
Suining
Suining on prefektuuritason kaupunki Kiinan kansantasavallan Sichuanin maakunnassa, 147 kilometriä Chengdusta itään ja 146 kilometriä Chongqingista luoteeseen. Kaupunki sijaitsee Jangtsejoen Chongqingiin laskevan sivuhaaran, Jialingjoen (Jialingjiang) vesistön Fujoen varrella.
Arkeologisten löytöjen perusteella Suiningin seudulla on ollut ihmisasutusta jo 10 000 eaa. Suining on ollut usealla eri nimellä prefektuurin, piirikunnan, maakunnan, alueen tai muun hallintoalueen keskus jo vuosisatojen ajan. Nykyinen Suiningin prefektuuritason kaupunki muodostettiin vuonna 1985. Suiningissa on esimerkiksi tekstiili-, elintarvike- ja kemian teollisuutta sekä koneenrakennusta.
Hallinnollinen jako
thumb|150px|left|Suiningin hallinnollinen jako. Vuonna 2010 Suiningin väkiluku oli 3,25 miljoonaa, joista varsinaisessa kaupungissa asui 1,30 miljoonaa. Piirikuntatasolla Suining jakautuu kahteen kaupunkipiiriin ja kolmeen piirikuntaan seuraavasti:
Degerö
Degerö tarkoittaa seuraavia maantieteellisiä kohteita:
Johannes Pakaslahti
Johannes Heikki Pakaslahti (s. 7. tammikuuta 1945 ) on suomalainen dosentti, koulutukseltaan taloustieteiden sekä valtiotieteiden tohtori, ja entinen rauhanliikkeen aktivisti. Hänen isänsä oli diplomaatti ja ministeri Aaro Pakaslahti.
Pakaslahti oli nuorena merkittävä taistolaisvaikuttaja, mutta tuli ensin tunnetuksi rauhanliikkeessä. Hänet nimitettiin Helsingin Sadankomitean kansainvälisten asioiden sihteeriksi vuonna 1966 ja valtakunnallisen Sadankomitean varapuheenjohtajaksi 1967. Vuonna 1969 Pakaslahti oli Sadankomitealiiton puheenjohtajana. Hän oli tuona vuonna yhtenä syytetyistä niin sanotuissa yllytysoikeudenkäynneissä. Pakaslahti tuomittiin aseistakieltäytymiseen yllyttämisestä raastuvanoikeudessa vuoden ja kolmen kuukauden vankeuteen, minkä hovioikeus alensi 60 päiväsakkoon. Presidentti Urho Kekkonen armahti hänet sakkorangaistuksestakin tammikuussa 1971 samassa yhteydessä Erik Schüllerin kanssa. Käännyttyään taistolaiseksi Pakaslahti luopui pasifismistaan. Hän kirjoitti keväällä 1970 Ylioppilaslehteen Schüllerille osoitetun provosoivan kirjoituksen ”Erik, ota ase!”, jossa hän kehotti nuoria vasemmistolaisia menemään armeijaan hankkimaan hyödyllistä taistelukoulutusta. Samana keväänä hänet syrjäytettiin Sadankomitealiiton puheenjohtajan paikalta hänen hävittyään vaalin Ilkka Taipaleelle.
Pakaslahti opiskeli Itä-Saksassa ja toimi samalla vuosina 1972–1979 Tiedonantajan Berliinin-kirjeenvaihtajana. Hän raportoi muidenkin sosialistimaiden asioista ja teki raportteja myös Yleisradiolle. Pakaslahti oli liittynyt Suomen Kommunistiseen Puolueeseen (SKP) jo 1960-luvulla. Hänet nimitettiin SKP:n kansainväliseen jaostoon vuonna 1981.
Pakaslahti toimi Suomen Rauhanpuolustajien pääsihteerinä vuosina 1980–1986 ja Rauhan Puolesta -lehden päätoimittajana vuodesta 1979 aina 1980-luvun lopulle. Sen jälkeen Pakaslahti oli Maailman rauhanneuvoston pääsihteerinä vuosina 1986–1989. Hän pyrki pääsihteerikautenaan uudistamaan Maailman rauhanneuvoston toimintaa ja lähentämään sitä ei-kommunistiseen ydinsodan vastaiseen rauhanliikkeeseen, mikä johti kiistoihin järjestön sisällä. Neuvostoliitto nosti Pakaslahden pääsihteeriksi avittaakseen muutosta Maailman rauhanneuvoston toiminnassa. Rauhanneuvostossa glasnost-ajan uudistuspyrkimykset henkilöityivät Pakaslahteen, kun taas neuvoston puheenjohtaja Romesh Chandra jarrutti niitä. Pakaslahti jättäytyi aktiivisesta politiikasta 1980-luvun loppupuolella.
Pakaslahti väitteli taloustieteiden tohtoriksi Itä-Saksassa 1970-luvulla ja valtiotieteiden tohtoriksi Helsingin yliopistossa 2000. Jälkimmäinen väitöskirja käsitteli Euroopan unionin sosiaalista ulottuvuutta.
Alpo Rusi väitti vuonna 2011 julkaistussa teoksessaan Tiitisen lista: Stasin vakoilu Suomessa 1960–1989, että Pakaslahti olisi ollut 1980-luvulla Itä-Saksan tiedustelupalvelun tietolähde (inoffizieller mitarbeiter) koodinimellä ”Andreas”. Tutkija Kimmo Elo kyseenalaisti Rusin väitteen vuonna 2014 osoittamalla, että saatavilla olevat Stasin asiakirjat eivät tue oletusta Pakaslahdesta ja ”Andreaksesta” samana henkilönä.
Celebesintornipöllö
Celebesintornipöllö (Tyto rosenbergii) on tornipöllöjen sukuun kuuluva lintu. Sitä tavataan Indonesiassa laajalla alueella mutta se on yleensä harvinainen.
Jalmari Karhula
Jalmari Karhula (ent. Arvo, 21. huhtikuuta 1878 Eura – 12. helmikuuta 1942 Rauma) oli suomalainen kulttuurivaikuttaja. Hänet tunnetaan muun muassa taidemaalarina ja -graafikkona, arkkitehtina, sisustus- ja huonekalusuunnittelijana, sanomalehtimiehenä sekä kotiseutuharrastajana ja museonjohtajana.
Celebesintornipöllö
Sen elinpiiriä ovat subtrooppiset ja trooppiset kuivat ja kosteat pensastot, heinikot, laitumet, viljelmät ja hävitetyt metsäalueet.
Jalmari Karhula
Lapsuus, opinnot ja taidemaalarin ura
Karhula syntyi vuonna 1878 Euran Sorkkisten kylässä talonpoikaisperheeseen. Hänen isänsä Isak Arvo oli entinen valtiopäivämies. Opiskeltuaan maanviljelyskoulussa sekä Ilmajoen kansanopistossa vuosina 1895–1896, Karhula aloitti vuonna 1903 opinnot Suomen Taideyhdistyksen piirustuskoulussa Helsingissä. Valmistumisensa jälkeen hän jatkoi opiskelua Pariisin maineikkaassa Académie Colarossissa vuosina 1905–1906.
Celebesintornipöllö
Sillä on kaksi alalajia:
Jalmari Karhula
Lapsuus, opinnot ja taidemaalarin ura
Palattuaan Suomeen Karhula keskittyi aluksi lähinnä huonekalu- ja rakennussuunnitteluun sekä erilaiseen käyttötaiteeseen. Hän suunnitteli myös kankaita ja pukeutui usein niistä tehtyihin vaatteisiin. Vuonna 1918 Karhula avioitui ja muutti samalla Raumalle. Kaupungin taide-elämä eli 1920-luvulla kukoistuskauttaan ja tuolloin syntyi myös suurin osa hänen tuotannostaan. Karhulan lisäksi 1920-luvun Rauman taideyhteisössä vaikuttivat muun muassa Uuno Eskola sekä Vihtori Ylinen ja hänen puolisonsa Saima Tigerstedt-Ylinen, jotka olivat myös opiskelleet Pariisissa. Lisäksi Taideyhdistyksen piirustuskoulussa yhdessä Karhulan kanssa opiskellut Tyko Sallinen oleskeli Raumalla vuonna 1929.
Jalmari Karhulan tuotanto käsittää suuremmaksi osaksi maisemamaalauksia. Hän kuvasi erityisesti Vanhan Rauman katukuvaa, mutta myös maaseutua sekä muun muassa Lapin ja Petsamon maisemia. Karhula maalasi lähinnä akvarelleja, mutta joukossa on myös joitakin öljymaalauksia. Rauman taidemuseon kokoelmissa on yli sata hänen akvarelliaan.
Arkkitehti
Jalmari Karhula tunnetaan myös arkkitehtina, vaikka hänellä ei ollutkaan alalle varsinaista koulutusta. Karhula oli kuitenkin opiskellut rakennuspiirustusta ollessaan Ilmajoen kansanopistossa 1890-luvulla. Hänen arkkitehtuurinsa sai vaikutteita erityisesti brittiläisestä arts and crafts -liikkeestä, jonka tyyliin Karhula oli ihastunut. Hänen tiedetään suunnitelleen noin 20 rakennusta, jotka olivat lähinnä Rauman seudulle rakennettuja isojen maalaistalojen päärakennuksia. Lisäksi Karhula piirsi Raumalle kaupunkitaloja ja huviloita.
Hänen suunnittelemistaan rakennuksista tunnetuin on vuonna 1908 valmistunut Euran Pirtti. Jugendia ja kansallisromantiikkaa yhdistelevä rakennus on arkkitehtuuriltaan yksi Suomen merkittävimpiä seurataloja. Karhula suunnitteli myös Euran pirtin sisustuksen ja kalusteet. Lisäksi hän oli mukana Säkylään vuonna 1909 valmistuneen seuratalo Honkalan suunnittelussa.
Sanomalehti- ja kotiseutumies
Vuonna 1917 Karhula oli perustamassa 2000-luvulle saakka julkaistua sanomalehti Lallia. Hän toimi Raumalla ilmestymisensä aloittaneen lehden ensimmäisten numeroiden kustantajana, kunnes lehtiyhtiö saatiin virallisesti rekisteröityä. Myös lehden nimi on Karhulan keksimä. Hän jatkoi myöhemmin lehden pitkäaikaisena toimittajana. Lisäksi Karhula omisti Viljami Ventolalta vuonna 1908 ostamansa Kustannusyhtiö Osmon.
Innokkaana kotiseutuihmisenä tunnettu Karhula työskenteli 1930-luvulla myös Rauman museon johtajana. Hän kunnostautui erityisesti kartuttamalla museon kokoelmia Rauman ympäristöön tekemillään retkillä. Lisäksi hän tallensi satakuntalaista kansanperinnettä ja raumalaista kaupunkikuvaa valokuvaamalla. Karhula tunnettiin myös aktiivisena nuorisoseuratoiminnan edistäjänä.
Thomas G:son
thumb|Thomas G:son Thomas Gustafsson (s. 25. helmikuuta 1968 Skövde, Ruotsi) on ruotsalainen säveltäjä, sanoittaja ja muusikko, joka käyttää taiteilijanimeä Thomas G:son.
Hänet tunnetaan erityisesti Eurovision laulukilpailusta, joihin hän on saanut mukaan 16 kappaletta. Melodifestivaleniin hän on kirjoittanut 69 kappaletta, jonka lisäksi hänen kappaleitaan on osallistunut usean muun maan viisukarsintoihin. Niitä ovat esittäneet muun muassa Loreen, Carola, Sanna Nielsen, Jessica Folcker, Roger Pontare, Arja Koriseva, Kirsi Ranto, Ressu, Guri Schanke, D'NASH, Magnus Carlsson ja Lucía Pérez.
Hispaniolantornipöllö
Hispaniolantornipöllö (Tyto glaucops) on tornipöllöjen sukuun kuuluva lintu. Sitä tavataan Dominikaanisessa tasavallassa, Haitissa ja Yhdysvaltain pienillä erillissaarilla, missä sitä kuvataan harvinaiseksi.
Sen elinpiiriä ovat subtrooppiset ja trooppiset alavat ja vuoristometsät, pensastot, laitumet, viljelmät, puutarhat, kaupunkialueet ja hävitetyt metsäalueet.
Vasili Košetškin
Pelaajaura
Košetškin aloitti uransa Lada Toljattin riveissä varamaalivahtina. Hänestä tuli seuran ykkösmaalivahti kaudella 2005–06, jolloin hän pelasi 41 runkosarjapeliä 51:stä.
Košetškin pelasi Lada Toljattin jälkeen vähän aikaa Metallurg Magnitokorskissa, ennen siirtymistään Severstal Tsherepovetsiin. Košetškin on pelannut Severstalin ykkösvahtina kaksi kautta, ja hän on joukkueensa avainpelaajia. Košetškin luetaan yleisesti KHL:n parhaiden maalivahtien joukkoon. Kaudesta 2013–2014 alkaen hän on pelannut Metallurg Magnitokorskissa.
Kinji Fukasaku
Kinji Fukasaku ( Fukasaku Kinji, 3. heinäkuuta 1930 Mito, Ibarakin prefektuuri, Japani – 12. tammikuuta 2003 Tokio, Japani) oli japanilainen elokuvaohjaaja, käsikirjoittaja ja näyttelijä, joka tunnetaan länsimaissa parhaiten Battle Royale ja Tora! Tora! Tora! -elokuvien ohjaajana. Fukasaku oli naimisissa näyttelijä Sanae Nakaharan kanssa kuolemaansa saakka. Heillä on poika Kenta Fukasaku.
Lapsuus
Kun Fukasaku oli 15-vuotias, hänen koululuokkansa vietiin sotilaspalvelukseen, ja hän työskenteli sotatarviketyöläisenä toisen maailmansodan aikana. Heinäkuussa 1945 Fukasakun luokka joutui tulituksen kohteeksi, ja oppilaiden täytyi piiloutua toistensa alle selvitäkseen. Selvinneiden oppilaiden piti hankkiutua eroon ruumiista. Silloin Fukasaku tajusi, että Japanin hallitus valehteli toisesta maailmansodasta, minkä jälkeen hän vihasi aikuisia pitkän ajan.
Elokuvaura
Vuonna 1973 Fukasaku ohjasi yakuza-aiheisen elokuvan Jingi naki tatakai, joka sai menestyksen innoittamana kahdeksan jatko-osaa, joista Fukasaku ohjasi kaikki paitsi viimeisen.
Elämänsä loppupuolella Fukasaku siirtyi videopeleihin ohjaten kauhupelin Clock Tower 3. Vaikka peli myi heikosti, peliä on kehuttu elokuvallisista välikohtauksistaan. Vuonna 2002 Fukasakulla todettiin eturauhassyöpä, mutta siitä huolimatta hän halusi ohjata vielä yhden elokuvan, Battle Royale -elokuvan jatko-osan Battle Royale II: Requiem. Fukasaku ehti ohjata elokuvaan vain yhden kohtauksen ennen kuolemaansa, ja siksi Fukasakun poika Kenta Fukasaku ohjasi elokuvan loppuun.
Huppuaratti
Huppuaratti (Aratinga nenday) on Etelä-Amerikan keskiosissa elävä papukaija. Huppuaratin elinympäristö ulottuu Kaakkois-Boliviasta ja Lounais-Brasiliasta Paraguayhin ja Pohjois-Argentiinaan. Louis Jean Pierre Vieillot kuvaili lajin holotyypin Paraguaysta 1823.
Huppuaratti on muodoltaan solakka lintu, jonka pituus nokasta pyrstön kärkeen on noin 30 cm. Linnun pituudesta noin puolet on pyrstöä. Huppuaratti on väriltään suurimmaksi osaksi vihreä. Sen päässä on musta "huppu", ja rinnassa sinertävää sävyä. Jalkahöyhenissä on pienet punaiset "sukat", koivet ovat vaaleat mutta kynnet mustat. Nokka on musta ja silmää ympäröivä paljas iho valkoinen tai harmaa. Pyrstön ja siipisulkien kärjet ovat sinertävät.
Chelsea College of Art and Design
thumb|Chelsea College of Art and Design thumb|Koulurakennuksen etelän puoleinen osa. Chelsea College of Art and Design, aiemmalta nimeltään Chelsea School of Art, on Englannin johtavia taidekouluja. Se kuuluu osana University of the Arts London -kokonaisuuteen.
Koulu tarjoaa jatko-opintoja kuvataiteessa, graafisessa suunnittelussa, sisustussuunnittelussa ja tekstiilisuunnittelussa tohtorin tutkintoon asti. Koulu aloitti vuonna 1895 osana South-Western Polytechnic -koulua. Vuonna 1908 nimeksi tuli Chelsea School of Art ja vuonna 1989 Chelsea College of Art and Design. Koulua johtaa David Garcia ja sen tilat sijaitsevat Millbankissa Lontoossa Tate Britainin lähellä. Koululla on kolme näyttelytilaa, Chelsea Space, The Parade Ground ja The Triangle Gallery.
Tunnettuja opiskelijoita
Suomalaisista taiteilijoista koulussa ovat opiskelleet muiden muassa Helmi Kuusi, Antti Ratalahti, Mari Sunna, Jani Ruscica ja Samu Raatikainen.
Usmana
Usmana (myös Usmanala,, vienankarj. Ušmana ) on entinen kunta ja kylä Vienassa Kemijoen varressa Kemin piirissä Karjalan tasavallassa Venäjällä. Usmanan kunta kuului aiemmin Voijärven kuntaan. Usmanan kunta lakkautettiin 1920-luvulla ja liitettiin Kemin piiriin.